钦定古今图书集成/明伦汇编/闺媛典/第336卷 > 叶纨纨
## 钦定古今图书集成/明伦汇编/闺媛典/第336卷 > 叶纨纨

按《列朝诗集》：“纨纨字昭齐，宛君长女。其相端妍，金辉
玉润。生三岁能朗诵《长恨歌》，十三能诗，书法遒劲，有
晋人风。归赵田袁氏七载，悒悒不得志。戊申秋，幼妹
将嫁，作催妆诗，甫就而讣至。归哭妹过哀，发病而卒。
昭齐皈心法门，日诵梵䇲，精专自课。病亟，抗身危坐，
念佛而逝。年二十有三。殁后有冥度之兆。”语在小鸾
事中。